Keywords

Subject of the case

Izrek



Keywords

Pritožba – Razlogi – Spor, v katerem so povzeti razlogi in trditve glede razlage ali uporabe prava Unije s strani Splošnega sodišča, navedeni pred tem sodiščem – Dopustnost (člen 256(1), drugi pododstavek, PDEU; Statut Sodišča, člen 58, prvi odstavek; Poslovnik Sodišča, člen 112(1)(c)) (Glej točke 78, 79 in 82.)

2. Postopek – Navajanje novih razlogov med postopkom – Pogoji – Nov razlog – Pojem (Poslovnik Sodišča, člen 48(2)) (Glej točko 84.)

3. Pomoči, ki jih dodelijo države – Veljavne pomoči in nove pomoči – Opredelitev kot veljavna pomoč – Merila – Ukrepi pomoči, ki niso priglašeni – Dovoljenje le zaradi molka Komisije – Izključitev (člen 88(3) ES; Uredba Sveta št. 659/1999, člen 1(b)(ii)) (Glej točke 90, 91 in od 94 do 97.)

4. Pritožba – Razlogi – Nadzor Sodišča nad zavrnitvijo Splošnega sodišča, da odredi pripravljalne ukrepe – Obseg (Poslovnik Splošnega sodišča, člen 66(1)) (Glej točke od 108 do 110.)

5. Pomoči, ki jih dodelijo države – Pregled Komisije – Združljivost pomoči s skupnim trgom – Presoja združljivosti nepriglašenih pomoči glede na smernice, sprejete po izplačilu teh pomoči – Kršitev načela pravne varnosti – Neobstoj – Kršitev načela prepovedi retroaktivnosti – Neobstoj (člena 87 ES in 88 ES; Sporočilo Komisije 98/C 74/06) (Glej točke od 120 do 128.)

6. Pomoči, ki jih dodelijo države – Vračilo nezakonite pomoči – Pomoč, dodeljena v nasprotju pravili postopka iz člena 88 ES – Morebitno legitimno pričakovanje prejemnikov – Varstvo – Pogoji in meje – Opustitev ukrepanja Komisije v relativno dolgem obdobju – Nacionalni organi, ki kršijo svojo obveznost sodelovanja s Komisijo – Neobstoj legitimnega pričakovanja (člena 87 ES in 88 ES) (Glej točke od 150 do 156, 162 in 163.)

7. Pritožba – Razlogi – Obrazložitev sodbe, s katero se krši pravo Unije – Izrek, utemeljen z drugimi pravnimi razlogi – Zavrnitev (Glej točko 171.)

Subject of the case

Predmet

Pritožba, vložena zoper sodbo Sodišča prve stopnje (zdaj Splošno sodišče) (peti razširjeni senat) z dne 9. septembra 2009 v združenih zadevah Diputación Foral de Álava in drugi proti Komisiji (od T-30/01 do T-32/01 in od T-86/02 do T-88/02), s katero je to sodišče v zadevah od T-30/01 do T-32/01 ustavilo postopek v zvezi s predlogom za razglasitev ničnosti Odločbe Komisije z dne 28. novembra 2000 o začetku postopka iz člena 88(2) ES v zvezi z davčnimi ugodnostmi, ki so bile priznane z določbami, ki so jih sprejele Diputación Foral de Álava, Diputación Foral de Guipúzcoa in Diputación Foral de Vizcaya, v obliki oprostitev davka od dohodkov pravnih oseb za nekatera novoustanovljena podjetja, v zadevah od T-86/02 do T-88/02 pa je zavrnilo predlog za razglasitev ničnosti odločb Komisije 2003/28/ES, 2003/86/ES in 2003/192/ES z dne 20. decembra 2001 o shemi državnih pomoči, ki jo je Španija leta 1993 izvajala v korist nekaterih novoustanovljenih podjetij v provincah Álava (T-86/02), Vizcaya (T-87/02) in Guipúzcoa (T-88/02) (UL 2003, L 17, str. 20, UL 2003, L 40, str. 11, in UL 2003, L 77, str. 1) v obliki oprostitev davka od dohodkov pravnih oseb.

Izrek

Izrek

1. Pritožbe se zavrnejo.

2. Territorio Histórico de Vizcaya – Diputación Foral de Vizcaya, Territorio Histórico de Álava – Diputación Foral de Álava, Territorio Histórico de Guipúzcoa – Diputación Foral de Guipúzcoa in Comunidad autónoma del País Vasco – Gobierno Vasco se po enakih delih naloži stroške, nastale zaradi teh pritožb.

3. Kraljevina Španija nosi svoje stroške.